Kvalifikácia na Majstrovstvá Európy vo futbale 2020 bola futbalová súťaž, ktorá sa začala v marci 2019 a skončila v novembri 2020. Kvalifikácie sa zúčastnilo všetkých 55 tímov členských krajín UEFA, pričom do záverečnej súťaže ME 2020 postúpilo 24 tímov. Priamo z kvalifikácie postúpilo 20 tímov, ďalšie 4 tímy vzišli z baráže, ktorá bola spojená s výsledkami reprezentácie v Lige národov UEFA &lt;a href="Liga%20n%C3%A1rodov%20UEFA%202018/2019"&gt;2018/2019&lt;/a&gt;. Prvýkrát od roku 1976 nie je žiadny účastník automaticky kvalifikovaný ako tím hostiteľskej krajiny.